
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 201 
                                                           din 26 noiembrie 2020
pentru validarea aprobării „Strategiei locale antidiscriminare a Municipiului Sighișoara - Document de completare a Strategiei de Dezvoltare Locală a Municipiului Sighișoara pentru perioada 2014 - 2020”

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 27.568/13.11.2020 şi la Consiliul Local Sighișoara cu nr. 28.645/26.11.2020, de referatul de aprobare, înregistrat cu nr. 27.595/13.11.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile Hotărârii Consiliului Local Sighişoara nr. 51/13.09.2016 privind aprobarea participării Municipiului Sighişoara la proiectul „MAINSTREAM SIGHIȘOARA - investiţie europeană pentru incluziunea socială”, a bugetului propus, precum şi a acordului de parteneriat cu Centrul de Resurse pentru Comunităţile de Romi Cluj-Napoca, Fundaţia Veritas Sighişoara şi Şcoala Gimnazială ”Miron Neagu” din Sighişoara; 

Având în vedere prevederile contractului de finanţare cu nr. POCU/18/4/1/102559, a cărui Anexă 2 – cererea de finanţare – la Activitatea 9 - Antidiscriminare, prevede ca rezultat așteptat al acestei activității, elaborarea unei strategii locale privind eliminarea tuturor formelor de discriminare și completarea strategiei de dezvoltare a localității cu elementele esențiale din strategia privind antidiscriminarea; 

Luând în considerare prevederile contractului de finanțare antementionat, care prevede în anexa nr. 1 a acestuia - Condiții specifice – la articolul 10. Implementarea în parteneriat a proiectelor, aliniatul (2) că: „ În cazul proiectelor implementate în parteneriat, parteneriatul constituit pentru implementarea Proiectului și consemnat prin Acordul de parteneriat - care face parte integrantă din prezentul contract - va răspunde în mod solidar sau individual, după caz pentru implementarea Proiectului, pentru acțiunile sau inacțiunile acestora, ori ale prestatorilor serviciilor externalizate în cadrul proiectului.”, sens în care, pentru neîndeplinirea indicatorilor proiectului, inclusiv pentru cel indicat la Activitatea 9 - Antidiscriminarea -  din Anexa 2 – cererea de finanţare – la contractul de finanţare cu nr. POCU/18/4/1/102559, pot atrage după sine și corecții financiare;
Ținând cont de faptul că elaborarea acestei strategii locale antidiscriminare și completatarea  strategiei de dezvoltare a localității cu elementele esențiale din strategia privind antidiscriminarea  aveau ca termen  de finalizare perioada de implementare a Activității 9 - Antidiscriminarea  - din Anexa 2 - cererea de finanțare - la contractul de finanțare cu nr. POCU/18/4/1/102559, activitate încheiată la finalul lunii octombrie 2020, care trebuia concretizată prin adoptarea unei hotărâri de consiliu, potrivit documentelor amintite;

Având în vedere alegerile locale pentru alegerea autorităților administrației publice locale desfășurate în data de 27 septembrie 2020, în urma cărora au fost aleși, pentru o perioadă de 4 ani, membrii consiliului local ce vor compune noul Consiliu local Sighișoara:

Ținând cont de Ordinul Prefectului Județului Mureș cu nr. 391/26.10.2020 privind constatarea ca legal constituit a Consiliului Local al Municipiului Sighișoara, prin care cu data de 22.10.2020 se declară ca fiind legal constituit Consiliul Local al Municipiului Sighișoara, data la care a fost convocat  în acest scop, în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;

Dat fiind faptul că, de la data de 22.10.2020, data declarării ca legal constituit a Consiliului Local al Municipiului Sighișoara potrivit Ordinului Prefectului Județului Mureș cu nr. 391/26.10.2020 antemenționat și până la finele lunii octombrie 2020, termenul la care trebuia finalizată activitatea 9 – 
Antidisacriminare din cadrul proiectului derulat, concretizată prin adoptarea unei hotărâri de consiliu, toate procedurile necesare pentru buna organizare și desfășurare a lucrărilor consiliului local nu au fost încă finalizate, iar această strategie trebuie aprobată prin adoptarea unei hotărâri  de consiliu;

În concordanță cu prevederile Strategiei Guvernului României de incluziune a cetățenilor români aparținând minorității rome pentru perioada 2015 - 2020, aprobată prin Hotărârea Guvernului nr.18 din 14 ianuarie 2015, cu modificările și completările ulterioare;

Luând în considerare prevederile Dispoziției Primarului Municipiului Sighișoara nr. 701 din 30.10.2020 privind aprobarea „Strategiei locale antidiscriminare a Municipiului Sighișoara - Document de completare a Strategiei de Dezvoltare Locală a Municipiului Sighișoara pentru perioada 2014 - 2020”, în cuprinsul căreia era indicat că această strategie va fi ulterior supusă spre aprobare și validare consiliului local în proxima ședință a acestuia, în care sunt întrunite toate condițiile pentru buna desfășurare a lucrărilor sale; 
Având în vedere Raportul de specialitate al Biroului Achiziții, Accesare Fonduri Europene și Management Proiecte, înregistrat cu nr. 27.596/13.11.2020, prin care se propune validarea aprobării „Strategiei locale antidiscriminare a Municipiului Sighișoara - Document de completare a Strategiei de Dezvoltare Locală a Municipiului Sighișoara pentru perioada 2014 - 2020”;
Având în vedere avizele favorabile ale comisiilor de buget, urbanism, socială și juridică;
În temeiul prevederilor art. 129 alin. (2) lit. ”b”, alin. (4) lit. ”e”, alin. (7) lit. “s”, art. 139 alin. (1) și alin. (3) lit. “d” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                            H O T Ă R Ă Ş T E :

Art. 1. Se aprobă validarea „Strategiei locale antidiscriminare a Municipiului Sighisoara - Document de completare a Strategiei de Dezvoltare Locală a Municipiului Sighișoara pentru perioada 2014 - 2020”, anexată la prezenta.

Art. 2. Ca o consecință a celor prevăzute la art. 1 din prezenta, se va proceda la completarea Strategiei de Dezvoltare Locală a Municipiului Sighișoara pentru perioada 2014 - 2020, cu anexa nr. 2 -  Strategia  Locală  Antidiscriminare a Municipiului Sighișoara.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Biroul Achiziţii, Accesare Fonduri Europene și Management Proiecte din cadrul Municipiului Sighișoara.   

Art. 4. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighișoara.org.ro

PREŞEDINTE DE ŞEDINŢĂ,

  

     Burghelea Bogdan - Ioan                                                                      
                                                 Contrasemnează pentru legalitate
                                     SECRETARUL GENERAL al municipiului,

                                                      Bizo Anca
(Prezenta s-a adoptat cu 14 voturi ”pentru” și 
1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Secretar General;

  2 ex. Biroul Achiziţii, Accesare Fonduri Europene și Management Proiecte;
  1 ex. Şcoala Gimnazială ”Miron Neagu” din Sighişoara;

  1 ex. Fundaţia Veritas Sighişoara;

  1 ex. Centrul de Resurse pentru Comunităţile de Romi Cluj-Napoca.

10 ex.
B.A. 
